CELEX: 32006D0656
Language: hu
Date: 2006-09-29 00:00:00
Title: 2006/656/EK: A Bizottság határozata ( 2006. szeptember 20. ) a díszhalak behozatalához szükséges állat-egészségügyi feltételek és a bizonyítványok kiállítására vonatkozó követelmények megállapításáról (az értesítés a C(2006) 4149. számú dokumentummal történt)   (EGT vonatkozású szöveg)

30.9.2006   
            
            
               HU
            
            
               Az Európai Unió Hivatalos Lapja
            
            
               L 271/71
            
         
      A BIZOTTSÁG HATÁROZATA
   
   (2006. szeptember 20.)
   a díszhalak behozatalához szükséges állat-egészségügyi feltételek és a bizonyítványok kiállítására vonatkozó követelmények megállapításáról
   (az értesítés a C(2006) 4149. számú dokumentummal történt)
   (EGT vonatkozású szöveg)
   (2006/656/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 19. cikke (3) bekezdésére, 20. cikke (3) bekezdésére, valamint 21. cikke (1) bekezdésére,
   mivel:
   
               (1)
            
            
               A tenyésztésre szánt élő halak, ezek ikrája és ivarsejtjei, valamint az emberi fogyasztásra szánt élő tenyésztett halak és az azokból származó termékek behozatalához szükséges állat-egészségügyi feltételek és bizonyítványok kiállítására vonatkozó követelmények megállapításáról szóló, 2003. november 21-i 2003/858/EK határozat (2) megállapítja azon harmadik országoknak és azok részeinek jegyzékét, amelyekből a tagállamok az élő halak, azok ikrája és ivarsejtjei Közösségben történő tenyésztés céljából való behozatalát engedélyezhetik, illetve az ilyen szállítmányok esetében szükséges állat-egészségügyi feltételeket és a bizonyítványok kiállítására vonatkozó követelményeket.
            
         
               (2)
            
            
               A 2003/858/EK határozatot a folyamatosan akváriumokban tartott trópusi díszhalakra nem kell alkalmazni, és következésképpen a trópusi díszhalakkal kapcsolatos állat-egészségügyi feltételek és bizonyítványok kiállítására vonatkozó követelmények nincsenek közösségi szinten harmonizálva.
            
         
               (3)
            
            
               A harmadik országokkal folytatott díszhal-kereskedelem igen jelentős, és felmerült a 2003/858/EK határozat díszhalak tekintetében történő alkalmazásának kérdése.
            
         
               (4)
            
            
               A 2003/858/EK határozat I. melléklete magában foglal néhány harmadik országot kizárólag a hidegvízi díszhalak kivitelének céljából. Ennélfogva ezeknek az országoknak e határozat I. mellékletében szerepelniük kell.
            
         
               (5)
            
            
               Jelenleg 14 tagállam dolgozott ki a díszhalakra vonatkozó állat-egészségügyi feltételeket tartalmazó nemzeti állat-egészségügyi bizonyítványt. Az egyszerűsítés érdekében ezeket az állat-egészségügyi feltételeket és bizonyítványmintákat a közösségi állat-egészségügyi határállomások, az európai díszhalágazat, illetve a harmadik országokbeli kereskedelmi partnerek számára harmonizálni kell.
            
         
               (6)
            
            
               A díszhalakkal kapcsolatos különös állat-egészségügyi feltételeket és bizonyítványmintákat a 2003/858/EK határozatban megállapított feltételekkel és bizonyítványokkal összhangban, a díszhalak sajátos közösségi felhasználásának és az érintett harmadik ország állat-egészségügyi helyzetének figyelembevételével kell megállapítani olyan betegségek behurcolásának és terjedésének megakadályozása érdekében, amelyek jelentősen veszélyeztethetik a Közösségben található tenyésztett és vadon élő halállományt.
            
         
               (7)
            
            
               Az állatok és állati eredetű termékek bizonyítványainak kiállításáról szóló, 1996. december 17-i 96/93/EK tanácsi irányelv (3) megállapítja a bizonyítványok kiállítására vonatkozó előírásokat. A harmadik országok bizonyítványt kiállító tisztviselői által alkalmazott szabályoknak és elveknek az említett irányelvben megállapítottakkal egyenértékű biztosítékokat kell nyújtaniuk.
            
         
               (8)
            
            
               Ezt a határozatot a fajok megőrzésére vonatkozó közösségi vagy nemzeti rendelkezések sérelme nélkül kell alkalmazni.
            
         
               (9)
            
            
               A tagállamoknak és a harmadik országoknak időre van szükségük a behozatali bizonyítványok kiállításával kapcsolatos új követelményekhez való igazodáshoz. E határozatot tehát nem lehet haladéktalanul alkalmazni.
            
         
               (10)
            
            
               E határozatot a WTO egészségügyi és növény-egészségügyi megállapodásával összhangban eljuttatták a harmadik országoknak megjegyzéstételre.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Alkalmazási kör
   (1)   E határozat harmonizált állat-egészségügyi szabályokat állapít meg a díszhalak Közösségbe irányuló behozatalára vonatkozóan.
   (2)   E határozatot a következőkre kell alkalmazni:
   
               a)
            
            
               díszhalként való felhasználás céljából importált, vadon fogott halak;
            
         
               b)
            
            
               áruközvetítők és nagykereskedők által importált díszhalak;
            
         
               c)
            
            
               állatkereskedésekbe, kertészeti központokba, kerti tavakba, kiállítási akváriumokba és hasonló helyekre importált díszhalak, amelyek nem kerülnek közvetlen kapcsolatba a közösségi vizekkel.
            
         2. cikk
   Fogalommeghatározások
   E határozat alkalmazásában a 91/67/EGK irányelv 2. cikkében említett meghatározásokon túl a következő meghatározásokat kell alkalmazni:
   
               a)
            
            
               díszhal: kizárólag díszítési célból tartott, e célra nevelt vagy forgalomba hozott hal;
            
         
               b)
            
            
               hidegvízi díszhal: a következő betegségek egyikére vagy azok közül többre fogékony díszhalfajták: járványos vérképzőszervi elhalás (EHN), lazacok fertőző vérszegénysége (ISA), pisztrángok vírusos vérfertőzése (VHS), pisztrángfélék fertőző vérképzőszervi elhalása (IHN), pontyfélék tavaszi virémiája (SVC), bakteriális vesebetegség (BKD), fertőző hasnyálmirigy-elhalás (IPN), koi herpesz vírus (KHV) és Gyrodactylus salaris;
            
         
               c)
            
            
               trópusi díszhal: a hidegvízi díszhalakon kívüli díszhalak;
            
         
               d)
            
            
               áruközvetítők: kis- vagy nagykereskedők díszhalellátását biztosító vállalatok vagy személyek, amelyek vagy akik saját nevükben importálják a szállítmányokat, és az egyes rendeléseket közvetlenül a közösségi fogyasztóknak szállítják ki.
            
         3. cikk
   A hidegvízi díszhalak behozatalára vonatkozó feltételek
   A tagállamok csak akkor engedélyezik hidegvízi díszhalak behozatalát területükre, ha:
   
               a)
            
            
               a hal a következő jegyzékekben szereplő országból származik:
               
                           i.
                        
                        
                           a 2003/858/EK határozat I. melléklete; vagy
                        
                     
                           ii.
                        
                        
                           e határozat I. mellékletének I. része;
                        
                     
         
               b)
            
            
               a szállítmány megfelel a biztosítékoknak, beleértve a csomagolásra és a címkézésre vonatkozókat, valamint a III. mellékletben szereplő magyarázó megjegyzések figyelembevételével a II. mellékletben feltüntetett mintával összhangban kiállított állat-egészségügyi bizonyítványban megállapított, kiegészítő megfelelő feltételeket; valamint
            
         
               c)
            
            
               a halakat olyan körülmények között szállították, amelyek nem befolyásolták egészségi állapotukat.
            
         4. cikk
   A trópusi díszhalak behozatalára vonatkozó feltételek
   A tagállamok csak akkor engedélyezik trópusi díszhalak behozatalát területükre, ha:
   
               a)
            
            
               a halak az e határozat I. mellékletének II. részében felsorolt egyik országból származnak;
            
         
               b)
            
            
               a szállítmány megfelel a biztosítékoknak, beleértve a csomagolásra és a címkézésre vonatkozókat, valamint a III. mellékletben szereplő magyarázó megjegyzések figyelembevételével a IV. mellékletben feltüntetett mintával összhangban kiállított állat-egészségügyi bizonyítványban megállapított, kiegészítő megfelelő feltételeket; valamint
            
         
               c)
            
            
               a halakat olyan körülmények között szállították, amelyek nem befolyásolták egészségi állapotukat.
            
         5. cikk
   Ellenőrzési eljárások
   A harmadik országokból importált díszhalakat az érkezés szerinti tagállam állat-egészségügyi határállomásán a 91/496/EGK tanácsi irányelv (4) 8. cikke szerint állat-egészségügyi ellenőrzésnek vetik alá, és a 282/2004/EK bizottsági rendeletben (5) előírt közös állat-egészségügyi beléptetési okmányt ennek megfelelően töltik ki.
   6. cikk
   A természetes vizek fertőződésének megakadályozása
   (1)   Az e határozat hatálya alatt importált díszhalakat tilos halgazdaságokba vagy más olyan helyre juttatni, ahonnan a Közösség természetes vizeibe kerülhetnek, vagy más módon fertőzhetik azokat.
   (2)   Az importált szállítmány szállítására használt vizet úgy kell kezelni, hogy az biztosan ne vezessen a Közösség területén levő természetes vizek fertőződéséhez.
   7. cikk
   Az alkalmazás időpontja
   Ezt a határozatot a kihirdetését követő hatodik hónaptól kell alkalmazni.
   8. cikk
   Ennek a határozatnak a tagállamok a címzettjei.
   
      Kelt Brüsszelben, 2006. szeptember 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 46., 1991.2.19., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 324., 2003.12.11., 37. o. A legutóbb a 2005/742/EK határozattal (HL L 279., 2005.10.22., 71. o.) módosított határozat.
   
      (3)  HL L 13., 1997.1.16., 28. o.
   
      (4)  HL L 268., 1991.9.24., 58. o.
   
      (5)  HL L 49., 2004.2.19., 11. o.
   
      I. MELLÉKLET
      I.   RÉSZ
      Területek, amelyekről a hidegvízi díszhalaknak az Európai Közösségbe irányuló behozatala engedélyezett
      
                  Ország
               
               
                  Terület
               
               
                  Megjegyzések (1)
                  
               
            
                  ISO-kód
               
               
                  Név
               
               
                  Kód
               
               
                  Leírás
               
               
                   
               
            
                  BR
               
               
                  Brazília
               
               
                   
               
               
                   
               
               
                  csak pontyfélék
               
            
                  CO
               
               
                  Kolumbia
               
               
                   
               
               
                   
               
               
                  csak pontyfélék
               
            
                  CG
               
               
                  Kongói Demokratikus Köztársaság
               
               
                   
               
               
                   
               
               
                  csak pontyfélék
               
            
                  MK (2)
                  
               
               
                  Macedónia Volt Jugoszláv Köztársaság
               
               
                   
               
               
                   
               
               
                  csak pontyfélék
               
            
                  JM
               
               
                  Jamaica
               
               
                   
               
               
                   
               
               
                  csak pontyfélék
               
            
                  SG
               
               
                  Szingapúr
               
               
                   
               
               
                   
               
               
                  csak pontyfélék
               
            
                  LK
               
               
                  Srí Lanka
               
               
                   
               
               
                   
               
               
                  csak pontyfélék
               
            
                  TH
               
               
                  Thaiföld
               
               
                   
               
               
                   
               
               
                  csak pontyfélék
               
            II.   RÉSZ
      Területek, amelyekről a trópusi díszhalaknak az Európai Közösségbe irányuló behozatala engedélyezett
      A Nemzetközi Állat-járványügyi Hivatal (OIE) valamennyi tagországa.
      [Az országok jegyzéke a következő weblapon érhető el: http://www.oie.int/eng/OIE/PM/en_PM.htm]
      
         (1)  Ha nincs bejegyzés, az azt jelenti, hogy a behozatal korlátozás nélkül megtörténhet. Ha egy országból vagy területről csak bizonyos fajokat és/vagy ikrát vagy ivarsejteket lehet exportálni, meg kell adni a fajokat és/vagy megjegyzést kell írni ebbe az oszlopba, pl. „csak ikra”.
      
         (2)  Ideiglenes kód, amely nem befolyásolja az országnak az Egyesült Nemzetek Szervezetében zajló tárgyalások lezárulását követően megállapítandó végleges elnevezését.
   
   
      II. MELLÉKLET
      
         
      
         
      
         
   
   
      III. MELLÉKLET
      Magyarázó jegyzetek
      Általános útmutató
      
                  a)
               
               
                  A bizonyítványokat az exportáló ország illetékes hatóságai szolgáltatják.
               
            
                  b)
               
               
                  Minden bizonyítvány eredeti példánya egyetlen, mindkét oldalán nyomtatott lapból áll. Ha több oldalra van szükség, ezeket egybe kell fűzni oly módon, hogy az okmány ne legyen felosztható.
               
            
                  c)
               
               
                  A bizonyítvány minden oldalát jobb felső részén az „original” („eredeti”) szóval kell megjelölni, és az illetékes hatóság által kibocsátott egyedi kódszámmal kell ellátni. A bizonyítvány minden oldalát meg kell számozni – (oldalszám)/(összes oldalszám).
               
            
                  d)
               
               
                  A bizonyítvány eredeti példányát és a bizonyítványmintában említett címkéket azon EK-tagállam, amelynek állat-egészségügyi határállomásán a vizsgálatot végzik, valamint a rendeltetés szerinti tagállam legalább egy hivatalos nyelvén kell kiállítani. Ezek a tagállamok azonban szükség esetén más nyelveket is engedélyezhetnek, szükség szerint hivatalos fordítással kísérve.
               
            
                  e)
               
               
                  A bizonyítvány eredeti példányát a szállítmány Európai Közösségbe történő kivitel céljából való berakodásának napján hivatalos bélyegzővel kell ellátni, és azt az illetékes hatóság által kijelölt hatósági ellenőrnek alá kell írnia. Ezzel az exportáló tagállam illetékes hatósága biztosítja, hogy a bizonyítványok kiállítása során a 96/93/EK tanácsi irányelvben megállapítottakkal egyenértékű elveket alkalmaztak.
               
            
                  f)
               
               
                  A bélyegzőnek – kivéve, ha dombornyomásos – és az aláírásnak a nyomtatott szöveg színétől eltérő színűnek kell lennie.
               
            
                  g)
               
               
                  A bizonyítvány eredeti példányának az EK állat-egészségügyi határállomásáig kell kísérnie a szállítmányt.
               
            
                  h)
               
               
                  A bizonyítvány a kiadását követő 10 napig érvényes. Hajóval végzett szállítás esetén az érvényesség időtartama a tengeri utazás időtartamával meghosszabbodik.
               
            Útmutató a bizonyítványok I. részének kitöltéséhez
      
                  a)
               
               
                  I.8. rovat – Származási régió: szükség esetén: csak a régiókba sorolásra vonatkozó intézkedések vagy mentes övezet e határozat vagy a 2003/858/EK határozat szerinti meghatározása esetén. A régiókat és a mentes övezeteket úgy kell feltüntetni, ahogyan az Európai Unió Hivatalos Lapjában megjelentek.
               
            
                  b)
               
               
                  I.10. rovat – Rendeltetési régió: vö. az I.8. rovattal.
               
            
                  c)
               
               
                  I.13. rovat – Berakodás helye: amennyiben az I.11. rovatban szereplőtől különbözik, adja meg az állatok berakodásának helyét, különösen ha azokat előzőleg valahol összegyűjtötték.
               
            
                  d)
               
               
                  I.20. rovat – Mennyiség: adja meg a bruttó össztömeget és a nettó össztömeget kilogrammban.
               
            
                  e)
               
               
                  I.22. rovat – Csomagok száma: adja meg az állatok szállítására szolgáló dobozok számát.
               
            
                  f)
               
               
                  I.25. rovat – Az alábbiak céljából hitelesített áruk: adja meg a halak kizárólagos rendeltetését. (az adott bizonyítványon csak a lehetséges rendeltetéseket kell feltüntetni)
                  
                              —
                           
                           
                              Karantén: a vonatkozó közösségi jogszabályokban előírt karanténra utal.
                           
                        
                              —
                           
                           
                              Kedvtelésből tartott állatok: abban az esetben is ez alkalmazandó, ha a vízi díszállatokat további eladásra állatkereskedésekbe vagy hasonló üzletekbe szállítják.
                           
                        
                              —
                           
                           
                              Cirkusz/kiállítás: abban az esetben is ez alkalmazandó, ha a vízi díszállatokat kiállítási akváriumokba vagy hasonló célra, és nem további eladásra szállítják.
                           
                        
                              —
                           
                           
                              Egyéb: az e besorolások között fel nem sorolt célokra, pl. egyéni importra vagy áruközvetítőknek szánt áru.
                           
                        
            
                  g)
               
               
                  I.28. rovat – A tudományos megnevezés mellett a fajok közönséges neve is szerepelhet.
               
            
   
      IV. MELLÉKLET